Mba Nindo Bamboni sha BaYawe Tabasefeshako Isita?
Ifi abantu balabilapo
Ubufi: Umulandu Bamboni sha BaYawe tabasefeshako Isita ni pakuti talipo baKlistu.
Icine: Tulicetekele muli baYesu ati ebakupulusha besu, kabili tulesha apapelele amakosa esu ‘
ukulonda mu makasa abo.’—1 Petilo 2:21; Luku 2:11.
Ubufi: Tamusuminepo ati baYesu balibuukile ukufuma pa bafwile.
Icine: Tulisumine mu kubuuka kwa baYesu, kabili tulishi ati epeyamine ukucetekela kwa buKlistu kabili tulalabilapo ku bantu bambi ili tulukutulisha.—1 AbaKolinto 15:3, 4, 12-15.
Ubufi: Tamusakamanapo ne kusakamana ati abana benu tabalukusangalalapo pali Olide ya Isita.
Icine: Tulitemenwe abana besu ukwakuti—tulapyungisha makosa fwebene ukubasambisha ne kubofwako pakweba ati balukuba abasangalele.—Tito 2:4.
Mba nindo Bamboni sha BaYawe tabasefeshako Isita?
Ukusefya icitenje ca Isita talipo kwa mu Baibolo.
BaYesu balikomekele ati tulukwanuka imfwa yabo, talipo kubuuka kwabo. Tulaanuka ici Icakwanuka cila mwaka pa kasuba kenka’ko bafwile koti kwelelwa na kalenda balukulonda mu nshiku sha mu Baibolo.—Luku 22:19, 20.
Tuliishi ati ifyakutantaka fya Isita, ififumine ku fisumino fyakufusha ubufyashi, fililengele Isita ukuba iikanaminwe na baLesa. BaLesa balapengela ati fwebo tulukubapempela ne mweo wesu onse ukubikako na fyefyo tabasuminishepo.—Ifyakufuma 20:5; 1 Imfumu 18:21.
Tulisumine ati fyefyo tusalulwilepo ukubula ukucitako icitenje ca Isita ni fyefyo Baibolo ilabilapo, fyefyo itubuulishisha ukupyungisha ‘
amano ne kucenjela’ ukucila lukoso ukulukulondaisha ifyakutantaka fya bantunshi. (Ifisimpi 3:21; Matayo 15:3) Nangaba ati tulambaala ifitusuminemo pali Isita ne bantu bambi kani batwipusha, tulapeela ubuleme neli umucinshi umuntu onse koti kwelelwa na fyefyo asuminemo nafyefyo asalululapo ukucita.—1 Petilo 3:15.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn